《和旦起理发》
明代·李之世

金鸡海上鸣，白气发龙宫。晨起搔短鬓，如霜摧秃松。

茸茸不受栉，堕絮飏游风。结束神观整，颒嗽耳目通。

冠簪甫云毕，朝谒何太匆。头岑体复惫，污渍衣重重。

倦骥思枥槽，长鸣擞鬣骢。闻头责子羽，于我将无同。

富贵不可求，神仙不可逢。讵无置身策，东郭灌园公。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。